SEBUAH SIRI DOKUMENTARI NETFLIX
Setiap tahun, hanya selama beberapa bulan,
air tawar mengalir ke Delta Okavango.
Mencipta tempat yang sesuai…
untuk sekeluarga kecil gajah,
dan taman permainan untuk dua ekor anak gajah yang muda,
Bosigo…
dan sepupu Bosigo yang masih bayi, Metsi.
Bosigo dan Metsi baru mula bermanja-manjaan dengan air.
Tapi dari sekarang,
nyawa gajah itu akan ditentukan oleh air.
Molekul yang berharga ini…
dihantar ke Bumi…
oleh kuasa mengagumkan di alam semesta kita.
Ia telah mengubah planet ini…
menjadi tempat perlindungan…
untuk hidupan.
DUNIA AIR
DELTA OKAVANGO, BOTSWANA
Musim panas telah tiba.
Tempat yang dulunya seindah syurga telah tiada.
Air tawar yang membanjiri delta…
hanya bertahan selama beberapa bulan.
Lopak air semakin mengering.
dengan pantas.
Hanya satu maksud
bagi beribu gajah yang tinggal di sini.
Masa untuk meneruskan perjalanan.
Metsi dan Bosigo hanya tahu tentang tempat ini.
Tapi dalam masa beberapa minggu, air akan hilang.
Keluarga itu perlu meninggalkan delta dengan ahli keluarga lain.
Sekawan gajah betina,
kakak, mak cik, dan sepupu.
Dipimpin oleh neneknya,
ketua kawanan yang hebat, Pula.
Ia memulakan perjalanan dengan beribu keluarga gajah lain.
Keluar ke gurun,
untuk mencari air.
Selama lapan bulan seterusnya,
ia akan berhijrah dari satu lopak air ke lopak air lain
dan melalui laluan gajah purba
menggunakan ilmu ketua kawanan, Pula,
yang turun-temurun selama bergenerasi.
Laluan ini akan merisikokan nyawa gajah.
Ia memerlukan setiap deria luar biasa untuk berdepan dengan bahaya.
Perjalanan ini bukan satu pilihan.
Tanpa air, gajah akan mati.
Di planet biru kita,
air cecair tawar tidak banyak.
Jika kita mencari di luar sempadan planet kita,
ia masih tidak banyak.
Gurun yang paling gersang di Bumi pun
tidak mampu menandingi kegersangan yang wujud di dalam sistem suria kita.
Di bahagian luar yang sejuk,
ZUHAL
satu-satunya air permukaan ialah ais.
Macam bulan beku Zuhal,
tempat pancuran ais memancur keluar berkilometer ke angkasa.
Lebih dekat dengan Matahari, di Marikh,
air mengering disebabkan angin suria yang ganas.
Di Zuhrah,
air terus mendidih.
Hanya ada satu dunia yang kita tahu
yang memiliki air cecair pada permukaannya.
Planet biru yang samar.
Rumah kita.
Di tempat tinggal kita,
air mendorong sebuah keluarga untuk mencari air demi ketahanan hidup.
Sebulan selepas meninggalkan delta,
yang tinggal hanya kolam lumpur yang berselerakan.
Semakin hari ia semakin kurang dan jauh.
Pula menggunakan ingatan yang kuat untuk membawa keluarganya ke lopak air.
Ia boleh ingat laluan yang betul,
walaupun selepas berdekad.
Sudah seharian ia berjalan,
dan sekawan gajah itu sangat dahaga.
Termasuklah seratus tiga puluh ribu gajah lain yang tinggal di Botswana.
Musim kering membawa kawanan dari pelbagai tempat…
untuk berkumpul di lopak air ini.
Semua kawanan bersaing untuk sumber yang semakin berkurangan.
Gajah dewasa mengajar gajah muda helah ketahanan hidup yang pintar,
cara mencari air tawar dalam kolam lumpur.
Cara mengguna air berlumpur sebagai pelindung yang menyegarkan.
Kulit yang berkedut sesuai untuk menyimpan air dan menyejukkan badan.
Tapi Metsi dan Bosigo sedar…
kolam lumpur bukan hanya untuk diminum.
Ia taman air.
Banyak ekor gajah yang dahaga,
kini lopak air telah kering.
Keluarga Pula perlu bertahan
dan cuba sampai ke lopak air seterusnya sebelum matahari terik buat ia kering.
Pertarungan antara matahari dengan bumi yang hangat
telah berlaku sejak dunia kita lahir.
Sebelum planet kita berwarna biru.
Empat setengah bilion tahun lalu,
Bumi masih muda.
Bebola batu lebur.
Ditakdirkan menjadi dunia yang kering dan tandus.
Namun, berjuta kilometer di bahagian paling sejuk sistem suria,
air hablur terbentuk
pada permukaan zarah debu.
Lama-kelamaan, bijian debu ini bergumpal bersama menjadi asteroid.
Berjuta-juta asteroid.
Kemudian ia menjadi jaluran asteroid.
Hamparan batu berais yang luas.
Ia terletak jauh dari capaian Bumi.
Namun nasib telah menentukan,
planet raksasa sedang bergerak.
MUSYTARI 4.5 BILION TAHUN LALU
Musytari muda.
Raksasa planet.
Kuasa dalam sistem suria dalaman yang kuat bergelora
perlahan-lahan menariknya ke arah Matahari.
Laluan pelayaran yang membawa ke arah pandu perlanggaran
dengan jaluran asteroid.
Apabila ia berlanggar dengan asteroid,
kuasa graviti yang kuat menyebabkan batu berterbangan ke seluruh arah.
Namun, dalam kecamukan dan kemusnahan ini,
lahirlah anugerah kosmos terhebat.
Batu berais yang penuh dengan air berterbangan ke arah Bumi.
Membantu hidupan untuk terus hidup.
Selama berbilion tahun,
asteroid sudah sebati dengan Bumi semasa pembentukannya.
Terperangkap dalam kegawatan yang berpunca daripada Musytari,
dihantar jauh ke Bumi oleh asteroid,
perjalanan molekul air untuk sampai ke sini tidak mudah.
Perjalanan air masih jauh.
Terpenjara selama berjuta tahun,
terkunci dalam teras lebur Bumi,
menunggu keajaiban lain…
untuk pembebasan.
Hari ini, kebanyakan air Bumi masih terperangkap di bawah tanah.
Gajah memiliki kemahiran istimewa untuk mencari air bawah tanah.
Kolam lumpur pun telah kering.
Musim kering menjadi musim kemarau penuh.
Namun, Pula memiliki kuasa terbesar.
Belalai Pula yang hebat,
penuh dengan berjuta penerima deria,
boleh menghidu air sejauh berkilometer,
dan menunjuk tepat sumber air bawah tanah.
Tapi tanah itu perlu digali.
Metsi tidak mahir menggali,
tapi Bosigo sangat mahir.
Metsi diberi tawaran untuk minum.
Namun air itu tetap tidak cukup.
Tapi jika air terus terperangkap di dalam Bumi,
maka tiada air untuk diminum.
Tiada gajah yang hidup.
Tiada hidupan yang hidup.
Selepas air dihantar oleh asteroid,
dan dimamah oleh Bumi,
ia terperangkap dalam batu sebagai hablur
jauh di dalam planet.
Ia terkubur selama berjuta tahun,
di bawah lautan magma yang luas.
Sehingga perlahan-lahan, Bumi menyejuk.
Permukaannya mengeras menjadi kerak yang tebal.
Akhirnya, bahagian dalaman yang mendidih itu pecah.
Gunung berapi yang besar
melepaskan gas dan wap berkilometer ke langit.
Akhirnya, molekul air bebas,
maka terbentuk awan pertama.
Membesar dan berkembang selama berjuta tahun,
penuh dengan air.
Sehingga suhu turun cukup rendah…
untuk titisan hujan pertama…
terbentuk dan turun.
Seterusnya, berlaku empohan…
yang berkekalan selama beribu tahun.
Lopak bertukar menjadi sungai.
Tasik menjadi lautan,
dan lautan yang luas membanjiri permukaan Bumi.
Di sini, air mencipta satu keajaiban.
Hidupan pertama.
Daripada sel-sel pertama,
terbentuk semua benda hidup.
Air merupakan bahan asas
setiap sel dalam setiap makhluk di Bumi.
Hari ini,
kawanan ini masih membawa air purba yang terkandung dalam badan.
Ia mengangkut zat makanan dan oksigen.
Buat setiap jantung berdenyut.
Mendorong setiap nafas.
Hidupan berkembang disebabkan air.
Jadi tiada hidupan boleh hidup tanpa air.
Di Botswana, musim kemarau semakin teruk.
Tempat tinggal gajah terbakar.
Kawanan ini berjaya melarikan diri
tapi ia bertemu ancaman baharu.
Dalam kemarau ini, semua makhluk merana…
kerana dahaga dan lapar.
Bagi singa, anak gajah cukup untuk menghilangkan dahaga dan lapar.
Gajah dewasa mengepung Metsi dan Bosigo.
Sekadar untuk mengelak ancaman.
Tapi singa ialah makhluk yang penyabar.
Kawanan itu masih perlu menyeberangi tanah terbiar yang bahaya…
untuk tiba di lopak air seterusnya.
Ia memerlukan tali keselamatan.
Bumi menyediakan tali keselamatan
di tempat yang langsung tidak terjangka.
Pokok akasia merupakan satu harapan.
Tempat perlindungan untuk pelbagai jenis makhluk.
Akar akasia tertanam jauh di bawah tanah.
Gajah tidak mampu menggali sedalam itu.
Air bawah tanah yang diserap dahan…
dan daun.
Air yang cukup untuk meneruskan hidup.
Ia sangat penting bagi ibu Metsi,
yang masih menyusukan anaknya.
Namun ia bukan sekadar oasis tempatan.
Ia pautan penting dalam kitaran air yang kekal.
Pokok akasia menghubungkan tanah dengan langit.
Melepaskan oksigen dan wap.
Memberi makan awan dan membantu perjalanan air di sekeliling planet.
Sejak hujan memberi khasiat kepada pucuk hijau pertama…
dan memberi nyawa kepada pokok pertama,
tumbuhan buat planet menjadi planet yang boleh didiami.
Menghidupkan bebola batu yang tandus.
Namun kurniaan alam semesta
tetap boleh dirampas.
Suatu masa dahulu,
terdapat planet lain yang permukaannya dilitupi air cecair.
MARIKH 3.5 BILION TAHUN LALU
Dunia air, sama macam dunia kita.
Kuasa sama yang menghantar air ke Bumi
menghantar air ke Marikh.
Dengan kehadiran atmosfera,
awan terbentuk.
Hujan turun.
Sungai mengalir.
Lautan yang menggunung.
Sebuah dunia yang penuh kemungkinan.
Memiliki potensi untuk hidupan,
namun ia tidak bertahan.
Sebab tidak jauh dari situ ialah neraka nuklear yang membara.
Matahari kita.
Curahan zarah bertenaga tinggi yang sangat berkuasa dan berbahaya,
yang mampu memusnahkan planet.
Angin suria ini bertiupan di angkasa…
pada kelajuan empat ratus kilometer per saat.
Ia menembusi atmosfera Marikh,
dan memisahkan molekul air.
Sedikit demi sedikit,
selama berjuta tahun,
lapisan pelindung planet terhakis akibat keganasan Matahari.
Sehingga lautan Marikh tersejat,
dan air Marikh menghilang di angkasa.
Marikh menjadi gersang dan tandus, berbeza daripada sebelum ini.
Dimamah ribut debu.
Peluang untuk makhluk kompleks hidup di dunia ini hilang selamanya.
Ia mungkin menjadi kisah kita juga.
Namun, di Bumi,
air dan hidupan jumpa cara untuk bergantung dengan satu sama lain.
Di Botswana,
selepas dua ratus hari di bawah terik matahari,
tiada air yang tinggal.
Angin kuat buat bumi yang hangat penuh dengan debu-debuan.
Perjuangan gajah masih panjang.
Pada waktu siang, biasanya gajah dewasa boleh menjaga gajah muda.
Tapi menjelang malam,
ia kisah yang berbeza.
Singa suka buat kekacauan dan kekeliruan.
Ia pilih sasaran paling lemah.
Berburu dalam kawanan.
Sehingga tiada tempat untuk lari.
Tanpa perlindungan seluruh kawanan gajah,
singa menyerang mangsa.
Kemarau dan pencarian tanpa henti untuk makanan dan air
telah memberi kesan buruk kepada Bosigo.
Gajah membentuk ikatan emosi mendalam.
Seluruh keluarga menangisi pemergian Bosigo.
Kawanan itu berkumpul untuk memujuk Metsi,
ia yang paling terkesan.
Perjuangan tanpa kesudahan untuk bertahan berlaku setiap tahun.
Di seluruh Okavango,
di seluruh planet kita,
dan jauh lagi.
Namun dalam perjuangan untuk hidup,
Bumi benar-benar bertuah,
dengan kehadiran penjaga rahsia yang melindungi Bumi.
Jauh di dalam,
planet memiliki genahar lebur yang membara dan membuak-buak,
menjana medan magnet yang berkuasa
yang merebak dari bahagian tengah planet
sejauh 65 ribu kilometer ke arah Matahari.
Medan tenaga penting yang melindungi Bumi
daripada angin suria ganas yang sama
yang mengeringkan air di Marikh.
Mengalahkan angin suria sebelum ia menembusi atmosfera kita.
Melindungi air yang penting bagi kita.
Memastikan setiap titisan selamat.
Ia buat planet berwarna biru muda kita berbeza daripada planet lain.
Tempat untuk hidupan berkembang.
Memberi kelegaan kepada gajah.
Hujan tetap akan kembali setiap tahun.
Di kejauhan, awan ribut terbentuk.
Gajah boleh mengesan bunyi guruh yang berfrekuensi rendah
sejauh 240 kilometer.
Isyarat untuk ia pulang ke Okavango.
Dari tanah tinggi Angola,
air mengalir di serata Botswana.
Untuk menghidupkan semula delta…
dengan ciuman kehidupan.
Setiap langkah yang membawa kawanan itu kembali…
merupakan kesinambungan kepada pengembaraan kosmos yang lebih besar.
Daripada molekul kecil yang menumpang debu di luar Musytari,
terselamat daripada haba semasa zaman awal Bumi.
Terperangkap dalam teras planet,
dan dibebaskan untuk menyemai kehidupan.
Setiap titisan air memiliki kisah yang menakjubkan.
Setiap molekul ada kaitan dalam rantaian yang tidak terpisah,
kitaran yang melebihi berpuluh ribu tahun.
Melalui udara,
lautan,
batu,
dan gajah.
Selepas lapan bulan dan beratus kilometer,
Metsi dan keluarganya
telah tiba di delta yang penuh dengan air.
Tiba masanya untuk ia minum…
dan main.
Kemudian, minum lagi.
Tunjuk kepada ahli keluarga baharu…
cara untuk hidup di delta.
Metsi dan sepupunya yang baru lahir
merupakan generasi terkini yang telah lama
mendapat manfaat daripada ketibaan ajaib air di planet ini.
Ia akan sentiasa terhubung dengan alam semesta
yang memberi planet kita bahan ajaib ini.
Memberi kita kemampuan untuk memelihara dan menghargai air.
Seterusnya, kisah alam semesta kita berakhir
dengan kuasa yang menghubungkan segala peristiwa yang kita telah lihat.
Pengukir hebat kosmos,
graviti.
Ia daya tarikan yang membina planet kita.
Kita akan menyatukan dua penguin di kutub selatan Bumi.
Tapi bilakah graviti mula berpengaruh?
Bagaimana ia mampu mencipta keteraturan dan kecamukan?
Kenapa ia menjadikan planet kita planet yang sempurna untuk kehidupan…
dan cinta?
Terjemahan sari kata oleh Zarifah Kamarulhisham